

ข่าวประชาสัมพันธ์

**เอสซีจี รับ 2 รางวัลนวัตกรรมรักษ์โลก**

[เอสซีจี](https://www.scg.com/) รับ**รางวัล “นวัตกรรมรักษ์โลก”** จากผลงานภาพยนตร์โฆษณา "รักษ์ภูผามหานที" ที่นำเสนอผ่านมุมมองชุมชนรักษ์โลก ที่บริหารจัดการน้ำอย่างยั่งยืนตั้งแต่ต้นน้ำ กลางน้ำ สู่ปลายน้ำ ให้ชุมชนเข้าใจและมีส่วนร่วม เน้นพึ่งพาตนเอง เกิดเป็นชุมชนเข้มแข็ง และ**รางวัลเกียรติคุณ “เซนต์ฟรังซิส ออฟ อัสซีซี” (Saint Francis of Assisi Award)** ในฐานะองค์กรที่มุ่งใช้เทคโนโลยีพัฒนาโซลูชันดูแลสิ่งเเวดล้อมและการใช้ชีวิตของผู้คน ซึ่งสอดคล้องตามกลยุทธ์การดำเนินธุรกิจ ESG 4 Plus “มุ่ง Net Zero–Go Green–Lean เหลื่อมล้ำ–ย้ำร่วมมือ” โดยยึดหลักเชื่อมั่นและโปร่งใส

รางวัลดังกล่าวจัดขึ้นโดยคณะอนุกรรมาธิการด้านคุณธรรมและจริยธรรม ในคณะกรรมาธิการการศาสนา คุณธรรม จริยธรรม ศิลปะและวัฒนธรรม วุฒิสภาร่วมกับสมาคมคาทอลิกแห่งประเทศไทย และการท่าเรือแห่งประเทศไทย เพื่อส่งเสริมให้ผู้คนโดยเฉพาะคนรุ่นใหม่เห็นคุณค่าและร่วมกันรักษาสิ่งแวดล้อมโลกของเราให้น่าอยู่

ทั้งนี้ รับชมภาพยนตร์โฆษณา "รักษ์ภูผามหานที" ได้ที่ YouTube – SCG Channel <https://youtu.be/VfPp3pdegsk> หรือ Facebook Fanpage – SCG : www.facebook.com/SCGofficialpage หรือดูข้อมูลโครงการ “รักษ์ภูผามหานที” ได้ที่ <http://bit.ly/3xURoRH>

……………………………………………………………….